CELEX: 62020TN0454
Language: sk
Date: 2020-07-16 00:00:00
Title: Vec T-454/20: Žaloba podaná 16. júla 2020 – Garment Manufacturers Association in Cambodia/Komisia

31.8.2020   
            
            
               SK
            
            
               Úradný vestník Európskej únie
            
            
               C 287/42
            
         
      Žaloba podaná 16. júla 2020 – Garment Manufacturers Association in Cambodia/Komisia
      (Vec T-454/20)
      (2020/C 287/62)
      Jazyk konania: angličtina
      
         Účastníci konania
      
      
         Žalobkyňa: Garment Manufacturers Association in Cambodia (Phnom Penh, Kambodža) (v zastúpení: C. Ziegler a S. Monti, advokáti)
      
         Žalovaná: Európska komisia
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil delegované nariadenie Komisie (EÚ) 2020/550 z 12. februára 2020, ktorým sa menia prílohy II a IV k nariadeniu Európskeho parlamentu a Rady (EÚ) č. 978/2012, pokiaľ ide o dočasné zrušenie opatrení uvedených v článku 1 ods. 2 nariadenia (EÚ) č. 978/2012 vo vzťahu k určitým výrobkom s pôvodom v Kambodžskom kráľovstve v čiastočnom rozsahu, najmä vzhľadom na dočasné zrušenie preferencií GSP pre všetky colné kódy, ktoré majú vplyv na členov GMAC, t. j. kódy HS uvedené v tabuľke v článku 1 prvom pododseku a všetky colné kódy HS uvedené v tabuľke v článku 1 ods. 2, s výnimkou kódu HS 1212 93,
               
            
                  —
               
               
                  rozhodol, že Komisia znáša svoje vlastné trovy konania a je povinná nahradiť trovy konania vynaložené žalobkyňou.
               
            
         Dôvody a hlavné tvrdenia
      
      Na podporu svojej žaloby žalobkyňa uvádza dva žalobné dôvody.
      
                  1.
               
               
                  Prvý žalobný dôvod je založený na tom, že napadnuté nariadenie porušuje zásadu proporcionality a požiadavku súladu medzi politikami a činnosťami Únie. Komisia údajne nedostatočne posúdila primeranosť čiastočného dočasného zrušenia colných preferencií pro kambodžský odevný priemysel, obuv a cestovný tovar.
               
            
                  2.
               
               
                  Druhý žalobný dôvod je založený na tom, že boli porušené procesné práva žalobkyne z dôvodu, že Komisia neposkytla dostatočné odôvodnenie podľa článku 296 ods. 2 ZFEÚ, čo zodpovedá porušeniu práva na riadnu správu.